CELEX: 62021TN0713
Language: mt
Date: 2021-11-05 00:00:00
Title: Kawża T-713/21: Rikors ippreżentat fil-5 ta’ Novembru 2021 – Agentur für Globale Gesundheitsverantwortung vs EMA

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/47
            
         
      Rikors ippreżentat fil-5 ta’ Novembru 2021 – Agentur für Globale Gesundheitsverantwortung vs EMA
      (Kawża T-713/21)
      (2022/C 73/60)
      Lingwa tal-kawża: il-Ġermaniż
      
         Partijiet
      
      
         Rikorrent: Agentur für Globale Gesundheitsverantwortung (Elsbethen, l-Awstrija) (rappreżentant: A. Steindl, avukata)
      
         Konvenut: L-Aġenzija Ewropea għall-Mediċini
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-EMA tal-21 ta’ Settembru 2021 (EMA/468888/2021), li permezz tagħha ġiet miċħuda l-kontestazzjoni tar-rikorrenti kontra d-deċiżjoni tal-EMA tat-28 ta’ Lulju 2021 (EMA/421922/2021);
               
            
                  —
               
               
                  tagħti aċċess għall-istudju “c4591001-interim-ado-report-body”, li abbażi tiegħu ġie adottat l-Assessment Report EMA/CHMP/282047/2021 Rev. 1 tat-22 ta’ Lulju 2021 u d-Deċiżjoni ta’ Implimentazzjoni tal-Kummissjoni C(2021)4034(final) tal-31 ta’ Mejju 2021.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka l-motivi segwenti.
      
                  1.
               
               
                  L-ewwel motiv: invalidità minħabba żball ta’ liġi dwar il-klassifikazzjoni ta’ data anonimizzata tal-istudju C4591001, dwar parteċipanti Amerikani, bħala data personali fis-sens tar-Regolament 2018/1725 (1).
               
            
                  2.
               
               
                  It-tieni motiv: invalidità minħabba żball ta’ liġi mill-EMA, li ssostni li l-istudju C4591001 għadu ma huwiex konkluż fir-rigward tal-modifika tal-indikazzjoni pedjatrika u huwa konformi mal-“EMA Policy(0070) on Clinical Data Publication“(EMA/144064/2019)”.
               
            
                  3.
               
               
                  It-tielet motiv: invalidità minħabba żball ta’ liġi, sa fejn ġie kkonstatat li huwa applikabbli l-ewwel każ tal-Artikolu 4(2) tar-Regolament 1049/2001 (2) (“il-ħarsien ta’ interessi kummerċjali ta’ persuna naturali jew legali, inkluża l-proprjetà intellettwali”).
               
            
                  4.
               
               
                  Ir-raba’ motiv: invalidità minħabba żball ta’ liġi, sa fejn ma hemmx interess pubbliku superjuri fis-sens tal-aħħar sentenza tal-Artikolu 4(2) tar-Regolament 1049/2001.
               
            
         (1)  Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU 2018, L 295, p. 39).
      
         (2)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).